வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 2363/அ1/2021 நாள் 04.08.2021

**---**

|  |  |
| --- | --- |
| பொருள் :  | தமிழ்நாடு அமைச்சுப்பணி – பள்ளிக் கல்வித் துறை – 2020 – 21ம் ஆண்டு பள்ளிக் கல்வித் துறை மானியக் கோரிக்கை போது அறிவிக்கப்பட்ட அறிவிப்பு – அரசு உயர் / மேல்நிலைப் பள்ளிகளில் உதவியாளர் / இளநிலை உதவியாளர் / பதிவறை எழுத்தர் பணியிடங்கள் அனுமதிக்கப்படாத பள்ளிகளுக்கு பணியிடங்கள் தோற்றுவித்தல் - சார்பு |
| பார்வை :  | 1. அரசாணை (நிலை) எண்.125, பள்ளிக் கல்வித் (ப.க.4(1)த் துறை நாள் 16.12.2020
2. சென்னை-6, தமிழ்நாடு பள்ளிக் கல்வி இணை இயக்குநர் (பணியாளர் தொகுதி) செயல்முறைகள் ந.க.எண்.24689/அ4/இ1/2019, நாள் 04.08.2021
 |

**---**

 அரசு உயர் / மேல்நிலைப் பள்ளிகளுக்கு உதவியாளர் / இளநிலை உதவியாளர் / பதிவறை எழுத்தர் பணியிடங்கள் மாணவர்களின் எண்ணிக்கையின் அடிப்படையில் பணியாளர் நிர்ணயம் செய்து பார்வையில் குறிப்பிட்டுள்ளவாறு அரசாணை வெளியிடப்பட்டுள்ளது.

 மேற்காணும் அரசாணையின்படி 2021 – 22ம் கல்வியாண்டில் அரசு உயர் / மேல்நிலைப் பள்ளிகளில் பணியாளர் நிர்ணயம் செய்வது குறித்தான பணிகள் EMIS இணையதளம் வாயிலாக மேற்கொள்ளப்பட வேண்டியுள்ளதால், கீழ்குறிப்பிட்டுள்ள விவரங்களை பள்ளி வாரியாக EMIS-ல் உடனடியாக 05.08.2021-க்குள் பதிவேற்றம் செய்திட அனைத்து அரசு உயர் / மேல்நிலைப் பள்ளித் தலைமை ஆசிரியர்கள் கேட்டுக் கொள்ளப்படுகிறார்கள்.

1. தற்போது பள்ளிகளில் பயிலும் அனைத்து மாணவர்களின் எண்ணிக்கை
2. அனுமதிக்கப்பட்ட உதவியாளர் / இளநிலை உதவியாளர் / பதிவறை எழுத்தர் பணியிடங்கள் (Sanctioned Post)
3. பணிப்புரியும் ஆசிரியரல்லாத பணியாளர்களின் விவரங்கள் (Non Teaching Staff Profile)

 மாணவர்களின் எண்ணிக்கைகேற்ப பணியிடம் ஒதுக்கீடு செய்யப்படவுள்ளதால் தகவல்களை தவறில்லாமல் EMIS-ல் பதிவேற்றம் செய்திடவும், தவறு ஏதும் ஏற்படின் சார்ந்த தலைமை ஆசிரியரே முழு பொறுப்பேற்க நேரிடுமெனவும் தெரிவிக்கப்படுகிறது.

 முதன்மைக் கல்வி அலுவலர்,

 வேலூர்.

பெறுநர்

அனைத்து அரசு உயர் / மேல்நிலைப்பள்ளி

தலைமையாசிரியர்கள்.

நகல்

மாவட்டக் கல்வி அலுவலர்,

வேலூர். (தொடர் நடவடிக்கையின் பொருட்டு)